CELEX: 22021D0036
Language: da
Date: 2020-12-16 00:00:00
Title: Afgørelse nr. 3/2020 truffet af Landtransportudvalget Fællesskabet/Schweiz den 16. december 2020 om afgiftsordningen gældende for køretøjer i Schweiz i perioden fra den 1. juli 2021 [2021/36]

18.1.2021   
               
               
                  DA
               
               
                  Den Europæiske Unions Tidende
               
               
                  L 15/48
               
            
         AFGØRELSE nr. 3/2020 TRUFFET AF LANDTRANSPORTUDVALGET FÆLLESSKABET/SCHWEIZ
         den 16. december 2020
         om afgiftsordningen gældende for køretøjer i Schweiz i perioden fra den 1. juli 2021 [2021/36]
         LANDTRANSPORTUDVALGET FÆLLESSKABET/SCHWEIZ HAR —
         under henvisning til aftalen mellem Det Europæiske Fællesskab og Det Schweiziske Forbund om godstransport og personbefordring med jernbane og ad landevej (1) (»aftalen«), særlig artikel 40, stk. 6, og artikel 52, stk. 4, og
         ud fra følgende betragtninger:
         
                     (1)
                  
                  
                     I henhold til artikel 40 i aftalen har Schweiz siden den 1. januar 2001 opkrævet en ikke-diskriminerende afgift på køretøjer for de omkostninger, som de forårsager (»differentieret afgift på tung lastvognstrafik«). Denne afgift differentieres på grundlag af tre emissionsnormkategorier (EURO).
                  
               
                     (2)
                  
                  
                     Med henblik herpå fastsætter artikel 40, stk. 2 og 4, i aftalen det vægtede gennemsnit af afgifterne, maksimumafgiften for den mest forurenende køretøjskategori samt den maksimale afgiftsforskel mellem kategorierne.
                  
               
                     (3)
                  
                  
                     I henhold til artikel 40, stk. 6, i aftalen fastsætter Landtransportudvalget Fællesskabet/Schweiz vægtningen på grundlag af undersøgelser, der gennemføres hvert andet år, for at tage hensyn til udviklingen i den schweiziske vognparks sammensætning og i EURO-normerne. Eftersom den igangværende modernisering af den schweiziske bilpark betyder, at flere og flere køretøjer lever op til de nyeste EURO-standarder, er der behov for at tilpasse fordelingen af EURO-normkategorierne, således at den mindst forurenende emissionskategori EURO VI forbliver i den billigste afgiftskategori, mens emissionskategorierne EURO IV og V falder ind under den dyreste afgiftskategori.
                  
               
                     (4)
                  
                  
                     Af samme grund er det ligeledes nødvendigt at fjerne den rabat på 10 % i forhold til niveauet i afgiftskategorien, som i henhold til Landtransportudvalget Fællesskabet/Schweiz’ afgørelse nr. 1/2011 (2), indrømmes til køretøjer af emissionsnormkategori EURO II og EURO III, som er eftermonteret med et godkendt partikelfilter —
                  
               BESTEMT FØLGENDE:
         
            Artikel 1
            Den differentierede afgift på tung lastvognstrafik med et køretøj, hvis faktiske totalvægt med last ikke overstiger 40 ton, og som tilbagelægger en strækning på 300 km, andrager:
            
                        —
                     
                     
                        372,00 CHF for afgiftskategori 1
                     
                  
                        —
                     
                     
                        322,80 CHF for afgiftskategori 2
                     
                  
                        —
                     
                     
                        273,60 CHF for afgiftskategori 3.
                     
                  
         
            Artikel 2
            Afgiftskategori 1 gælder for alle køretøjer, som er godkendt til kørsel inden ikrafttrædelsen af EURO VI-normen.
            Afgiftskategori 3 gælder for køretøjer i emissionsnormkategori EURO VI.
         
         
            Artikel 3
            Afgørelse nr. 1/2011 ophæves.
         
         
            Artikel 4
            Denne afgørelse træder i kraft den 1. juli 2021.
         
         
            Udfærdiget i Bern, den 16. december 2020.
            
               
                  For Det Schweiziske Forbund
               
               Peter FÜGLISTALER
               
                  Formand
               
            
            
               
                  For Den Europæiske Union
               
               Elisabeth WERNER
               
                  Leder af Den Europæiske Unions delegation
               
            
         
         
            (1)  EFT L 114 af 30.4.2002, s. 91.
         
            (2)  Afgørelse nr. 1/2011 truffet af Landtransportudvalget Fællesskabet/Schweiz den 10. juni 2011 om ydelse af en rabat på den differentierede afgift på tung lastvognstrafik gældende for køretøjer i emissionsnormkategori EURO II og III med godkendt partikelfilter (EUT L 193 af 23.7.2011, s. 52).